अनेक द्वन्द्वबीच उनको वैवाहिक जीवन पनि एक दशकभन्दा लामो टिकेन । जीवनका तिनै संघर्षले उनलाई महिला हिंसाविरुद्ध जुध्न उत्प्रेरित गरेको थियो । उनले सन् १९९८ को भ्यालेन्टाइन डेको अवसर पारेर हिंसा अन्त्यका लागि ‘भी–डे’ अभियान शुरु गरिन् । जसको छेको पारेर संसारका विभिन्न मुलुकमा उनको नाटक ‘दी भजाइना मोनोलग’ मञ्चन हुने गर्छ । करिब चार दर्जन भाषामा रूपान्तरित उनको नाटक डेढ सयभन्दा बढी मुलुकमा देखाइसकिएको छ । नाटकमै उल्लेखित उनको अन्तर्वार्ताकालीन अनुभव भन्छ, ‘पहिले त बोल्न लजाउँथे र हिच्किचाउँथे ।
